h95/2000v - kig
                                     udskrift
                                         af
                     sø- & handelsrettens dombog
                                    ____________
                        afsagt den 27. februar 2002
sag h-95/1999           tryg-baltica forsikring a/s
                        (advokat henrik thal jantzen)
                                    mod
                        wilson freight systems a/s
                        (advokat mogens bach)
                                    og
                        wilson freight systems a/s
                        (advokat mogens bach)
                                    mod
                        j. henningsen a/s
                        (advokat medea plesner petersen)
                                    dom
sagen angår ansvaret for bortkomst af en 40’ container lastet med 8,2 mio. cigaretter
under en dør-til-dør transport fra vallensbæk, danmark, til vilnius, litauen. godset
var af house of prince a/s, vallensbæk, solgt til house of prince lietuva, vilnius,
litauen. i anledning af bortkomsten har tryg-baltica forsikring a/s udbetalt
erstatning til sælgeren og rejst krav mod den kontraherende transportør, wilson
freight systems a/s (i det følgende: wilson). ved afgørelsen af dette krav skal der
navnlig tages stilling til, om kravet er undergivet ansvarsbestemmelserne i nsab
2000.
                                          - 2 -
       wilson har rejst regreskrav mod j. henningsen a/s, og der skal i den
forbindelse bl.a. tages stilling til, om j. henningsen a/s var transportør eller alene
transportformidler, og efter hvilke retsregler ansvaret skal bedømmes.
sagsfremstilling
wilson har igennem en årrække udført transporter for house of prince a/s. senest
blev der den 11. februar 1998 som resultat af en genforhandling vedrørende ansvaret
for afgifter indgået en overenskomst om tobakstransporter mellem house of prince
a/s og bl.a. wilson. det fremgår af aftalens pkt. 1, at wilson ”[f]or alle opgaver er
... ansvarlig ... i henhold til nsab 2000”, og at dette ”… ansvar er beløbsmæssigt
begrænset til varens værdi eksklusive alle former for told, afgifter, skat eller
lignende.”
       i forbindelse med disse tobakstransporter havde wilson et samarbejde med j.
henningsen a/s, der den 5. marts 1997 havde givet wilson tilbud på transport af
cigaretter i 40’ containere kaj københavn - dør vilnius til en nærmere angiven fast
pris pr. container.
       wilson udstedte den 10. juni 1998 en bookingbekræftelse vedrørende den
konkrete transport, hvoraf det fremgik, at godset skulle indlastes i en container i
vallensbæk den 17. juni 1998 kl. 07:30, hvor containeren ville blive afhentet den 18.
juni 1998 kl. 07:00 og samme dag afgå fra københavn med et feederskib. derefter
stod der etd (estimated time of departure) fra felixstowe på ”eastwind” den 24.
juni 1998 og eta (estimated time of arrival) i klaipeda den 26. juni 1998 og eta
vilnius samme dag. forneden på bookingbekræftelsen stod der: ”medlem af dansk
speditørforenings garantifond – ansvarsbestemmelser, venligst se bagsiden”, og på
bagsiden anførtes under overskriften ”forretningsbetingelser”, at alle opgaver
udføres i henhold til nordisk speditørforbunds almindelige bestemmelser, ligesom
det nærmere anførtes bl.a., hvorledes disse bestemmelser begrænser ansvaret, og
hvilke forældelsesregler der finder anvendelse.
       efter at containeren var lastet og plomberet hos sælgeren i vallensbæk, blev
den af en vognmand for wilson kørt til københavns havn og derfra sendt med et
feederskib til felixstowe. her blev containeren den 24. juni 1998 indlastet i
linierederiet kursiu linijas skib m/s eastwind.
       wilson har den 24. juni 1998 i københavn udstedt et combined transport bill
of lading. det angives i dette konnossement, at ”[t]he goods and instructions are
                                         - 3 -
accepted and dealt with subject to the standard conditions printed overleaf”. blandt
de trykte betingelser på bagsiden findes klausuler om wilsons ansvar, herunder om
ansvarsbegrænsning til 2 sdr pr. kilo manglende bruttovægt, og om forældelse af
ansvaret for fuldstændig bortkomst efter 11 måneder regnet fra overtagelsen af
godset.
      linierederiet kursiu linija har den 24. juni 1998 ligeledes udstedt et
konnossement. på dette konnossements bagside findes en række klausuler bl.a. om
værneting i london og om ansvarsperioden (intet ansvar før indlastning i,
henholdsvis efter losning fra skibet). endvidere findes der en klausul om, at
”servants and agents of the carrier” kan påberåbe sig samme retsstilling som ”the
carrier” (en såkaldt himalaya-klausul).
      efter at containeren var ankommet til klaipeda, blev containeren den 27. juni
1998 henstillet på en terminal tilhørende klaipeda stevedoring company (i det
følgende: klasco ab), hvorfra en ukendt person efter det oplyste uberettiget fik
den udleveret under omstændigheder, der i øvrigt ikke er nærmere klarlagt.
      wilson har den 3. juli 1998 sendt faktura for transporten til house of prince
a/s, og heri henvises til ansvarsbestemelserne i nsab. der foreligger endvidere en
faktura fra j. henningsen a/s til wilson, som er dateret den 8. oktober 1998, og som
henviser til dansk skibsmæglerforenings almindelige bestemmelser.
forklaringer
tidligere kontorleder i distributionsafdelingen hos house of prince a/s, bo
skovgaard jensen, har bl.a. forklaret, at house of prince a/s siden 1995 har
samarbejdet med wilson om tobakstransporter til hele verden. i perioden indtil
indgåelsen af aftalen om den konkrete transport til litauen havde wilson medvirket i
omkring 400 tobakstransporter. det er altid fremgået af wilsons tilbud, at
ansvarsgrundlaget var nsab. konnossementer, som udstedes i forbindelse med de
enkelte transporter, sendes først til house of prince a/s, efter at skibet er sejlet.
disse konnossementer sendes af house of prince a/s sammen med sagens øvrige
dokumenter til modtageren. konnossementerne har betydning for retten til at kræve
godset udleveret, men ændrer efter hans opfattelse ikke noget ved den indgåede
transportaftale mellem house of prince a/s og wilson.
                                          - 4 -
underdirektør hos wilson kjeld olesen har bl.a. forklaret, at wilson er en del af
nordens største transportkoncern med en omsætning på ca. 6,6 mia. kr. og 2.200
ansatte. wilson udfører mange transporter. da wilson ikke selv havde transporter til
litauen, henvendte wilson sig til j. henningsen a/s, der havde litauen som en af
sine destinationer. under forhandlingerne oplyste j. henningsen a/s ikke, at j.
henningsen a/s alene havde ansvar som mægler, agent eller formidler, og der blev
heller ikke fra j. henningsen a/s’ side påberåbt nogen former for ansvars-
begrænsninger. han har ikke hæftet sig ved, at der på j. henningsen a/s´ brevhoved
bl.a. står ”agency” og ”liner service”. det er hans opfattelse, at j. henningsen a/s
påtog sig opgaven som transportør, idet j. henningsen a/s afgav tilbudet om
transport i eget navn og til fast pris. wilson udstedte konnossementet af 24. juni
1998, således at det kunne bruges som legitimationsdokument for udlevering af
godset. der foreligger i sagen ikke noget kvitteret konnossement.
direktør i og tidligere medejer af j. henningsen a/s jørgen henningsen har bl.a.
forklaret, at j. henningsen a/s er agent i danmark for kursiu linija, og at det er i
denne egenskab, j. henningsen a/s har afgivet tilbud til wilson om transport af
godset til litauen. j. henningsen a/s handlede dog i eget navn for derved at kunne
opnå en lavere transportpris fra linierederiet. han har ikke selv indgået aftalen med
wilson. ansvarsbegrænsningen og det forhold, at j. henningsen a/s afgav tilbud
som agent for kursiu linija, burde være fremgået af tilbuddet af 5. marts 1997.
ansvarsbegrænsningen på fakturaen af 8. oktober 1998 er påført, da han havde set en
kollega benytte en lignende klausul. det må skyldes en fejl hos j. henningsen a/s, at
fakturaen først er udstedt den 8. oktober 1998 og således mere end 3 måneder efter
bortkomsten af godset. det af kursiu linija udstedte konnossement er formentlig
sendt til wilson omkring 8 dage efter afskibningen fra felixstowe.
påstande
tryg-baltica forsikring a/s har nedlagt påstand om, at wilson skal betale
846.197,47 kr. med tillæg af procesrente fra sagens anlæg den 18. juni 1999, til
betaling sker.
       wilson har heroverfor påstået frifindelse.
                                         - 5 -
wilson har nedlagt påstand om, at j. henningsen a/s skal friholde wilson for ethvert
krav, som wilson måtte blive dømt til at betale til tryg-baltica forsikring a/s.
      j. henningsen a/s har principalt påstået afvisning og subsidiært frifindelse.
anbringender
tryg-baltica forsikring a/s´ advokat har gjort gældende, at retsgrundlaget mellem
house of prince a/s og wilson er overenskomsten af 11. februar 1998, der henviser
til nsab 2000. også bookingbekræftelsen af 10. juni 1998 henviser hertil, og det
samme gør i øvrigt den senere faktura. dette aftalte retsgrundlag kan wilson ikke
ensidigt ændre i forhold til house of prince a/s og dermed tryg-baltica forsikring
a/s ved en uge efter godsets overtagelse at udstede et konnossement med afvigende
vilkår, som ikke har været gjort til genstand for forhandling mellem parterne. wilson
er derfor ansvarlig for godsets bortkomst under den aftalte dør-til-dør transport efter
reglen i nsab 2000 § 15, idet godset bortkom, inden det var afleveret på
bestemmelsesstedet i vilnius. wilson er efter denne bestemmelse objektivt ansvarlig
for godsets bortkomst, uanset om bortkomsten er en følge af tyveri eller skyldes
udlevering af godset til personer, der ikke var i besiddelse af det dokument, hvormed
godset kunne kræves udleveret. wilson har ikke godtgjort, at bortkomsten af godset
skyldtes forhold, for hvilke wilson eller nogen, som wilson hæfter for, ikke er
ansvarlige. kravet mod wilson er ikke forældet og er lavere end den aftalte
ansvarsbegrænsning, jf. nsab 2000 § 30, henholdsvis § 22.
      såfremt retten mod forventning skulle komme frem til, at det er
konnossementet, der bestemmer retsgrundlaget mellem house of prince a/s og
wilson, er wilson ligeledes ansvarlig for bortkomsten af godset, idet wilson ikke har
godtgjort, at der foreligger ansvarsfritagelsesgrunde. navnlig har wilson ikke
godtgjort, at godset i lossehavnen i klaipeda skulle udleveres til klasco ab med
henblik på udlevering til videre transport eller toldbehandling, og at wilson derfor
efter udleveringen ikke var ansvarlig for godset, jf. sølovens § 274, stk. 3, nr. 3.
wilson har intet foretaget sig for at få belyst, hvad der er blevet af det værdifulde
gods.
wilsons advokat har gjort gældende, at der mellem house of prince a/s og wilson
var truffet aftale om en multimodal transport, og at retsforholdet mellem disse parter
er undergivet bestemmelserne i det af wilson udstedte combined transport bill of
                                          - 6 -
lading. det følger således af nsab 2000 § 1, at nsab 2000 ikke finder anvendelse,
når andet er aftalt i det multimodale transportdokument. kravet over for wilson er
derfor forældet ifølge konnossementets klausul herom, idet forældelsesfristen udløb
den 28. marts 1999, og idet sagen først blev anlagt den 18. juni 1999. hvis forældelse
ikke var indtrådt, ville wilsons ansvar endvidere ifølge konnossementets bestem-
melser være begrænset til 2 sdr pr. kg. manglende bruttovægt eller i alt 26.240
sdr.
      i forhold til j. henningsen a/s har wilsons advokat gjort gældende, at sø- og
handelsretten er rette værneting, idet j. henningsen a/s har hjemting her.
afvisningspåstanden blev i øvrigt først nedlagt i processkrift 1 af 8. februar 2001 og
er dermed nedlagt for sent, jf. retsplejelovens § 248.
      j. henningsen a/s har i forhold til wilson påtaget sig at udføre transporten kaj
københavn-dør vilnius i eget navn og til fast pris og har under forhandlingerne ikke
angivet, at j. henningsen a/s alene var transportformidler. j. henningsen a/s må
derfor i forhold til wilson anses som transportør. det er uden retlig relevans, at
wilson mere end 3 måneder efter, at godset var bortkommet, modtog en faktura fra j.
henningsen a/s, hvori der var henvist til dansk skibsmæglerforenings almindelige
bestemmelser og angivet en ansvarsbegrænsning på 50.000 kr. kursiu linijas
konnossement kan ikke ændre transportaftalen mellem wilson og j. henningsen a/s.
j. henningsen a/s er herefter objektivt ansvarlig for godsets bortkomst, idet der ikke
er anført grunde, der kan medføre fritagelse for dette ansvar.
      såfremt retten måtte finde, at søloven finder anvendelse på forholdet, er j.
henningsen a/s ansvarlig for godsets bortkomst efter sølovens § 275 og må betale
fuld erstatning, da ansvaret efter søloven ikke kan begrænses, jf. sølovens §§ 280 og
281. kravet er ikke forældet, jf. sølovens § 501, stk. 2, modsætningsvis.
j. henningsen a/s’ advokat har til støtte for sin afvisningspåstand, som efter
advokatens opfattelse bør tages under påkendelse, påberåbt sig, at der kun er
værneting for sagen i london ifølge det konnossement, som kursiu linija har
udstedt i forbindelse med transporten, og som opfylder betingelserne i ef-
domskonventionens art. 17. denne bestemmelse i konnossementet kan j.
henningsen a/s påberåbe sig i medfør af konnossementets himalaya-klausul. j.
henningsen a/s var nemlig i forhold til wilson ikke transportør, men optrådte alene
som agent for kursiu linija, og det er derfor det af kursiu linija udstedte
konnossement, der bestemmer retsforholdet mellem wilson og j. henningsen a/s.
                                          - 7 -
      frifindelsespåstanden begrundes med, at det følger af angivelsen af
ansvarsperioden i konnossementet, at kursiu linija og som følge af himalaya-
klausulen tillige j. henningsen a/s ikke har ansvar for forhold, der som bortkomsten
af godset i denne sag indtræffer efter godsets losning fra skibet. j. henningsen a/s´
ansvar kan under alle omstændigheder ikke overstige 50.000 kr., jf. bestemmelserne i
dansk skibsmæglerforenings almindelige bestemmelser, som der er henvist til i j.
henningsen a/s´ faktura af 8. oktober 1998.
      skulle retten finde, at søloven skal anvendes på forholdet, er j. henningsen
a/s ikke ansvarlig for bortkomsten af godset, da godset var overgivet til klasco
ab, som er en myndighed, der efter lokale regler skulle have godset overgivet, jf.
sølovens § 274, stk. 3. nr. 3.
sø- og handelsrettens afgørelse
mellem house of prince a/s og wilson blev der den 24. februar 1998 indgået en
overenskomst om tobakstransporter, som regulerer wilsons ansvar ved at henvise til
nsab 2000, og som begrænser wilsons ansvar for told, afgifter, skat eller lignende.
overenskomsten afløste en tidligere overenskomst, som var blevet genforhandlet af
hensyn til afgiftsansvaret. retten finder derfor, at der mellem house of prince a/s og
wilson som professionelle parter er indgået aftale om, at wilsons ansvar skal
bedømmes efter nsab 2000. wilsons bookingbekræftelse af 10. juni 1998 henviser
da også vedrørende ansvaret til nsab 2000.
      wilson kunne ikke ved den 24. juni 1998 - seks dage efter påbegyndelsen af
transporten og uden forudgående forhandling med house of prince a/s - at udstede
et konnossement ensidigt ændre den således indgåede aftale i forhold til house of
prince a/s, jf. herved tillige princippet i sølovens § 292, stk. 3, modsætningsvis.
      efter nsab 2000 § 15 er speditøren ansvarlig for bortkomst af godset, som
indtræffer i tiden fra godsets overtagelse og indtil dets aflevering på
bestemmelsesstedet. godset bortkom i klaipeda og blev således ikke afleveret på
bestemmelsesstedet i vilnius. wilson har ikke løftet bevisbyrden for, at en af
ansvarsfritagelsesgrundene i nsab 2000 § 16 er til stede. navnlig er de af wilson
fremlagte oplysninger om omstændighederne ved godsets bortkomst særdeles
mangelfulde, og det er ikke godtgjort, at bortkomsten skyldtes forhold, som
speditøren ikke kunne undgå, og hvis følger han ikke kunne afværge, jf. nsab 2000
§ 16, litra g.
                                         - 8 -
       tryg-baltica forsikring a/s skal således have medhold.
       j. henningsen a/s' afvisningspåstand er fremsat for sent og kan allerede af
denne grund ikke tages til følge, jf. retsplejelovens § 248, stk. 1, 2. pkt. bestem-
melsen i ef-domskonventionens artikel 17 giver i øvrigt efter konventionens artikel
3 alene adgang til at træffe aftale vedrørende supplerende værneting, men giver ikke
hjemmel til at indgå aftaler, som afskærer wilson fra efter eget valg at anlægge sag
ved j. henningsen a/s´ hjemting, jf. konventionens artikel 2 og ufr 1975.428 h.
det samme følger af princippet i sølovens § 310, stk. 1, nr.1.
       j. henningsen a/s havde med wilson indgået aftale om transport af godset kaj
københavn-dør vilnius i eget navn og til en fast pris pr. container uden at gøre det
klart, at j. henningsen a/s alene var agent eller formidler og ikke påtog sig ansvar
som transportør. j. henningsen a/s har derfor i forhold til wilson ansvar som
transportør. allerede af denne grund er det konnossement, som blev udstedt af den af
j. henningsen a/s antagne selvstændige medhjælper, kursiu linija, uden betydning
for retsforholdet mellem wilson og j. henningsen a/s. heller ikke fakturaen af 8.
oktober 1998 kan tillægges betydning for dette retsforhold, navnlig fordi wilson ikke
kan blive bundet ved passivitet over for angivelser vedrørende retsforholdet mellem
parterne i en faktura.
       retten finder, at godset i forholdet mellem wilson og j. henningsen a/s må
anses for bortkommet under en stykgodstransport, jf. sølovens § 274, stk. 1 og 2. j.
henningsen a/s har ikke bevist, at gældende love eller forskrifter i lossehavnen
foreskrev, at godset skulle overgives til klasco ab, jf. sølovens § 274, stk. 3, nr.
3.
       j. henningsen a/s er derfor ansvarlig for bortkomsten efter sølovens § 275,
idet j. henningsen a/s ikke har godtgjort, at bortkomsten ikke skyldtes fejl eller
forsømmelse af j. henningsen a/s eller nogen, for hvem j. henningsen a/s svarer.
       da erstatningsbeløbet ikke overstiger grænserne i sølovens § 280, tages
wilsons påstand over for j. henningsen a/s herefter til følge.
                     t h i k e n d e s f o r r e t:
wilson freight systems a/s skal inden 14 dage efter denne doms afsigelse til tryg-
baltica forsikring a/s betale 846.197,47 kr. med tillæg af procesrente fra sagens
anlæg den 18. juni 1999, til betaling sker, samt sagens omkostninger med 61.000 kr.
                                          - 9 -
j. henningsen a/s skal inden samme frist friholde wilson freight systems a/s for
disse beløb og selv betale 50.900 kr. i sagsomkostninger.
jørn hansen                         elmer.                henning hummelmose
                                         (sign.)
                                    ___ ___ ___
       udskriftens rigtighed bekræftes. sø- & handelsrettens kontor, den
                                          p.j.v.
